รัฐบาลไทย-ข่าวทำเนียบรัฐบาล-สธ.สั่งสถานพยาบาลในพื้นที่เสี่ยงน้ำท่วม เตรียมแผนรับมือดูแลประชาชน
วันพุธที่ 11 ตุลาคม 2560
สธ.สั่งสถานพยาบาลในพื้นที่เสี่ยงน้ําท่วม เตรียมแผนรับมือดูแลประชาชน
ปลัดกระทรวงสาธารณสุข สั่งการสถานพยาบาลในทุกพื้นที่ที่เสี่ยงน้ําท่วม เตรียมพร้อมแผนรับมือช่วยเหลือประชาชน ตั้งจุดบริการและจัดทีมดําเนินการเชิงรุกช่วยเหลืออย่างทันท่วงที เตือนประชาชนดูแลบุตรหลาน ระมัดระวังการจมน้ํา
ปลัดกระทรวงสาธารณสุข สั่งการสถานพยาบาลในทุกพื้นที่ที่เสี่ยงน้ําท่วม เตรียมพร้อมแผนรับมือช่วยเหลือประชาชน ตั้งจุดบริการและจัดทีมดําเนินการเชิงรุกช่วยเหลืออย่างทันท่วงที เตือนประชาชนดูแลบุตรหลาน ระมัดระวังการจมน้ํา
วันนี้ (11 ตุลาคม 2560) ที่จังหวัดชัยนาท นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังลงพื้นที่ติดตามการช่วยเหลือผู้ประสบภัยน้ําท่วม ว่า จากประกาศกรมอุตุนิยมวิทยาในช่วงวันที่ 9-15 ตุลาคม 2560 ประเทศไทยมีฝนเพิ่มมากขึ้น และมีฝนตกหนักต่อเนื่อง อาจทําให้เกิดน้ําท่วมในหลายพื้นที่ ได้กําชับให้สถานพยาบาลในพื้นที่เสี่ยงติดตามสถานการณ์ด้านอุทกภัย เฝ้าระวังผลกระทบด้านสุขภาพที่อาจจะเกิดขึ้น และดําเนินการดังนี้ 1.จัดตั้งศูนย์ปฏิบัติการเพื่อประสานงานและติดตามสถานการณ์ 2.เตรียมทีมดําเนินการด้านการแพทย์และสาธารณสุขเชิงรุกแก่ผู้ประสบภัยอย่างทันท่วงที โดยให้บริการ สนับสนุนทรัพยากร ยาและเวชภัณฑ์ต่างๆ 3.ประเมินความเสี่ยงด้านสุขภาพที่อาจจะเกิดขึ้นต่อผู้ประสบภัย เตรียมจุดบริการนอกโรงพยาบาล หากประชาชนไม่สามารถเดินทางมาโรงพยาบาลได้ ให้จัดทีมแพทย์เคลื่อนที่ให้บริการประชาชนในพื้นที่นั้นๆ และเตรียมทีมหมอครอบครัวติดตามกลุ่มผู้ป่วยโรคเรื้อรังให้ได้รับการดูแลไม่ให้ขาดยา รวมถึงการดูแลฟื้นฟูผู้ประสบภัยหลังน้ําท่วม หากพื้นที่ใดต้องการยา เวชภัณฑ์ สิ่งสนับสนุนอื่นๆ ทางส่วนกลางยินดีสนับสนุนเต็มที่ ขอให้แจ้งกองสาธารณสุขฉุกเฉิน (สธฉ.) ได้ตลอด 24 ชั่วโมง
นายแพทย์เจษฎากล่าวต่อว่า กระทรวงสาธารณสุข มีความห่วงใยประชาชนอาจพลัดตกน้ําเสียชีวิต โดยเฉพาะเด็กเล็ก ไม่ควรลงเล่นน้ําบริเวณที่มีน้ําท่วมขัง น้ําเชี่ยว ไม่ดื่มของมึนเมา ผู้ที่มีโรคประจําตัวไม่ควรอยู่ตามลําพัง ผู้ปกครองควรดูแลเด็กอย่างใกล้ชิด อย่าปล่อยให้เด็กอยู่ตามลําพัง เนื่องจากพบว่าการจมน้ําคือสาเหตุการเสียชีวิตอันดับ 1 ของเด็กไทย (อายุต่ํากว่า 15 ปี) ในช่วง 10 ปีที่ผ่านมา (ปี 2550-2559) เฉพาะเดือนตุลาคมเดือนเดียวมีเด็กจมน้ําเสียชีวิตเฉลี่ยปีละ 101 คน และข้อมูลเบื้องต้นของสํานักโรคไม่ติดต่อ กรมควบคุมโรค พบว่าตั้งแต่เริ่มปิดเทอม (วันที่ 24 กันยายน ถึง 8 ตุลาคม 2560) เพียง 15 วัน มีเหตุการณ์เด็กอายุต่ํากว่า 15 ปี จมน้ํา 8 เหตุการณ์ เสียชีวิตแล้วถึง 11 ราย ซึ่งสาเหตุของการตกน้ําเสียชีวิตส่วนใหญ่คือ เด็กเล่นน้ํากับกลุ่มเพื่อน รองลงมาคือพลัดตกน้ํา จมน้ํา สําหรับผู้สูงอายุ ผู้มีโรคประจําตัวไม่ควรอยู่ตามลําพัง นอกจากนี้ควรสํารวจเฝ้าระวังบริเวณบ้าน รอบบ้าน เช่น พื้นไม้ที่ผุพังหรือที่ตะไคร่ขึ้น ทางเดินบนสะพานที่ไม่แข็งแรง เป็นต้น พร้อมกันนี้ขอให้ระมัดระวังสัตว์มีพิษที่หนีน้ําเข้าไปอาศัยอยู่ในบ้านกัด ต่อย หากเจ็บป่วยฉุกเฉินโทรแจ้งขอความช่วยเหลือได้ที่สายด่วน 1669 ฟรี
สําหรับจังหวัดชัยนาทมีฝนตกอย่างต่อเนื่องตั้งแต่ปลายเดือนกันยายนถึงต้นเดือนตุลาคม 2560 ทําให้เกิดปัญหาน้ําท่วมขัง ตลิ่งพังทรุด ใน5 อําเภอ ได้แก่ อําเภอเมือง มโนรมย์ หันคา สรรพยา สรรคบุรี รวม 10 ตําบล ระดับน้ําอยู่ระหว่าง 30 – 120 เซ็นติเมตร สถานพยาบาลยังไม่ได้รับความเสียหาย สํานักงานสาธารณสุขจังหวัดได้ให้สาธารณสุขอําเภอในพื้นที่น้ําท่วมดูแลจัดการให้ความช่วยเหลือประชาชนที่ได้รับผลกระทบ จัดหน่วยแพทย์เคลื่อนที่ออกให้บริการประชาชนอย่างต่อเนื่อง
*************************** 11 ตุลาคม 2560